Document ID: /roh_data/filtered/fineweb-2-filterrobots_roh.jsonl.gz/1795

Exteriur
Biden vul para succeder ad Obama
En ils Stadis Unids datti novas speculaziuns davart ina candidatura pussaivla da Joe Biden per l'uffizi dal president.
Collavuraturs dal vicepresident american duain tenor la "New York Times" sondar las schanzas da Biden per il pli aut uffizi dals Stadis Unids.
Ses cussegliaders sajan perquai sa drizzads a democrats prominents e donaturs, scriva la gasetta sa referind sin funtaunas ch'han stretg contact cun Biden. Al vice dal president Barack Obama vegn gia daditg ditg suenter ch'el haja ambiziuns per il post en la Chas'alva.
RR novitads 06:00